jv de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da nb nb da da da da da da da da da da en es en da nb da da en da en da da da da da da da da da da da da da en de de de da da da de nb da da da da nb da da da da da da da da en es da de sv da da en da nl da da da da da da en sv da de es da da da da nl da da da da da da da da da da da en en da de en da da en da nl da da da da da da da da da hbs_lat de da fi da da da da da nl da da da da da da da da da da ms ca da de de da da nb da nl da da da da da da da da en en da de en da da da da da da da da da da da da da da da de de da de nb da da da da nb da da da da da da da da da nb da da en en da de da da da en da nn da da da sv da da da da nb nn da nb da nn da da da sv da da nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
WE ARE TE FLESH: Et perverst og syretrippende mind-fuck
Dvd-anmeldelse: Okay, bare lige for helt kort at sige det, så er Emiliano Rocha Minters mexicanske We Are Te Flesh altså en pænt weird filmoplevelse. Det er bestemt ikke nødvendigvis en dårlig ting. Tværtimod.
For med sit syrede univers og ligeledes syrede fortælling om tre menneskers møde i en forladt bygning – to søskende og en diabolsk udseende eneboer – bugter filmen sig ind i en sælsom, pervers og dyster verden af incest, sex og mørke mareridt.
Det fungerer ganske godt det meste af vejen. Både grumt og helt poetisk leveret med sine smukke billedkompositioner af blandt andet nøgne kroppe, der sitrer af syre og sex. Der er dog et ”men” – og det er både filmens styrke og dens svaghed. Og her kommer så lige det der ”men”:
Men selvom vi her kommer ind i et herligt bizart univers af træskulpturer og syretrips, hvor lange og dragende kamerature gennem den hulelignende setting hiver mig ind i afgrunden af bastante røde, orange og blå farver, så bliver filmen også liiidt tung i røven i sin afvikling af eskapaderne.
Der går ganske enkelt lidt gentagelser i løjerne. Det er både med til at underbygge mareridtsstemningen, men det suger også en smule energi ud af filmens ellers potente billeder og susende lydside.
Ganske vist er her nok at fabulere over. Og her fabuleres da også ligeledes visuelt. Med alt fra nøgne kroppe og close-ups af mandlige såvel som kvindelige kønsorganer videre til incestuøse sexscener og klamme madscener med kogt kød samt en række enigmatiske – eller blot uforståelige – plottråde, der kaster mig ind og ud af denne bastard af en filmoplevelse.
Ja, jeg kunne godt fristes til at kalde det for art-horror med sine lange ordløse passager og nøgne kroppe, der vrider sig ekstatisk i forvredne farver og skævtskudte billedkompositioner.
Her er det nemlig i høj grad billederne i sig selv, der er meningen med galskaben. Det er stemningen og atmosfæren af forskruede følelser og forbudte tanker, der når mine øjne i både smukke og grumme billeder. Det er disse billeder, der er det, som giver filmen liv og rundtosset mening.
– We Are Te Flesh er udkommet på dvd den 1. december og kan blandt andet købes her og streames her.
[tabgroup][tab title=” We Are Te Flesh | dvd”]
Originaltitel: Tenemos la carne, 2016
Release: den 1. december 2016
Medvirkende: María Cid, María Evoli, Diego Gamaliel m.fl.
Jesús Franco leverer jazzede drab, smukke kvinder og en grum seriemorder-klassiker
Filmanbefalinger: Jeg har netop været en tur i den spanske filmskaber Jesús Franco-land – eller blot Jess Franco, om man vil. En håndfuld af hans film er nemlig udgivet på dvd her i landet, så det var på tide, jeg fik kastet mig over dem.
De seneste par dage har den således stået på blandt andet jazzede drab og smukke kvinder med den mystiske og musikalske mordthriller Venus in Furs fra 1969 samt en tur til et tågebelagt London, hvor den legendarisk seriemorder slagter kvinder i Jack te Ripper fra 1976.
Venus in Furs: Det hele starter med, at jazzmusikeren Jimmy Logan graver sin trompet op af sandet på en strand i Tyrkiet og efterfølgende finder en død kvinde, der er skyllet på land. Begyndelsen på en musikalsk og passende improvisatorisk mordmysterium, der er mere delirium end gængs erotikthriller, hvor jeg kommer med på både swingende jazzklubber og abstrakte hjernerejser.
Franco spiller her som en virtuos musiker på filmstrimlen, hvor virkelighed og drøm roder sig sammen for den plagede Logan. Han følger mig desuden med en fabulerende voice-over filmen igennem, mens fotograf Angelo Lotti spiller sammen med den viltre lydside og dansende historie med både slowmotion, hurtige zooms, intense nærbilleder og kulørte farvefiltre. Lækkert.
James Darren er både nærværende og fjern i blikket som Logan, Barbara McNair er skøn som sensuel sangerinde, mens Maria Rohm bringer erotisk mystik til rollen som den både døde og levende Wanda. Ja, jeg kan kun anbefale dig Venus in Furs, hvor min favorit Klaus Kinski også dukker op i en lille, men vigtig rolle.
Jack te Ripper – Kvindeslagten fra London: Klaus Kinski indtager den noget mere dominerende titelrolle i Francos Jack te Ripper-filmatisering. Nemlig som den enigmatiske og legendariske seriemorder, der sprætter prostituerede kvinder op i 1880’ernes London. Et både halvsløvt, men også stemningsmættet og brutalt favntag med morderen, der aldrig blev identificeret.
Det gør han dog her, hvor Kinski med både mani og uhyggeligt ro portrætterer den plagede morder, der er læge om dagen og kvindeslagter om natten. En meget mindre opløftende og kulørt film end Venus in Furs, men også med tag om kombinationen af mord, kvinder og mystik. Men start med førstnævnte titel.
Er du sulten på mere Jesús Franco?
Det er det danske selskab Another World Entertainment, der står bag de to udgivelser, og hvis du får smag for mere, har de udgivet et par andre Franco-titler. Nemlig Marquis De Sade – Eugenie og Marquis De Sade – Justine samt Ilsa – Te Mad Butcher og 99 Women. Tjek også dem.
Venus in Furs-udgivelsen lyder godt og står ligeledes flot på dvd med kun ganske få scener præget af slitage, intet graverende. Desuden medfølger interviews med Franco, der taler om filmen og sit øvrige virke (20 og 18 minutter) samt et interview med Rohm (11 minutter) plus trailer, biografier og billedgalleri.
Jack te Rippers dunkle billeder står fint på dvd, hvor lydsiden går klart, men lidt fladt igennem. Ekstramaterialet består tre dokumentarer, der ser på filmen og Francos virke med interviews, arkivmateriale og filmklip (22, 25 og 17 minutter) plus en brutalt slettet scene og trailers samt et billedgalleri.
– Besøg Filmskribenten på Facebook her.
[tabgroup][tab title=”Jesús Franco | Filmanbefalinger”]
Titel: Venus in Furs, 1969
Medvirkende: James Darren, Barbara McNair, Maria Rohm, Klaus Kinski m.fl.
Udgiver: Another World Entertainment
Titel: Jack te Ripper – Kvindeslagteren fra London, 1976
Medvirkende: Klaus Kinski, Josephine Chaplin, Andreas Mannkopff m.fl.
Udgiver: Another World Entertainment[/tab][/tabgroup]
https://filmskribenten.dk/wp-content/uploads/2016/07/Venus-in-Furs-Jack-the-Ripper-dvd-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-08-16 07:44:112016-08-16 07:44:11Jesús Franco leverer jazzede drab, smukke kvinder og en grum seriemorder-klassiker
Der er creepy stemning og grumt gys i Te House at te End of Time
1. august 2016/i Anmeldelser, Blu-ray/DVD, Filmanbefaling /af Bjarke Friis Kristensen
Filmanbefaling: Bered dig på et frisk opbud af gysergenrens velkendte varemærker med haunted house-gyset Te House at te End of Time. Lad mig blot liste et par af dem: Et stort knirkende hus, dunkle kældre, tunge skygger, en grum tragedie, familieproblemer samt børn og gamle damer. Gisp!
Ja, listen kunne fortsætte, men ovennævnte er nogle af hovedelementerne i dette stemningsfulde gys. Ganske vist leveres der også et par forcerede jump scares, men også et par velplacerede og fint opbyggede af slagsen. Først og fremmest er det dog den creepy stemning og mysteriet i huset, der bærer filmen for mig,
I filmens prolog omkommer en mand og hans søn under mystiske omstændigheder i deres store, dunkle hus. Hustruen og barnets mor, Dulce, efterlades nu alene tilbage og idømmes uskyldigt livsvarig fængsel for mordene.
Efter 30 år og endt dom vender hun nu tilbage til huset, der gemmer på hjernevridende hemmeligheder. Hun vil se fortidens tragedie i øjnene og finde sandheden bag det grumme mordmysterium, der har sendt lange skygger ind over hendes liv.
Ganske vist trækker instruktør Alejandro Hidalgo på velkendte genreelementer, men gør det overvejende frisk, vellykket og ikke mindst med et godt greb om at stable olm stemning på benene. Så pyt med et par overflødige chok og en historie, der bliver liiiidt tung i røven med et par overfortalte pointer.
For filmen er både smuk, grum og herligt tung i sin atmosfære, hvor man kommer med Dulce rundt i både husets isnende indre samt den martrede kvindes eget forpinte sind. Ja, her leges oplagt med både tid og sted, mens det (ikke altid lige overraskende) mysterium folder sig intenst ud.
Te House at te End of Time er udgivet på dvd, men indeholder desværre kun trailer og billedgalleri som ekstramateriale. Den kan desuden streames hos Blockbuster.dk HER eller købes på dvd HER.
– Besøg Filmskribenten på Facebook her.
[tabgroup][tab title=”Te House at te End of Time | Filmanbefaling”]
Originaltitel: La casa del fin de los tiempos, Venezuela, 2013
Medvirkende: Rosmel Bustamante, Adriana Calzadilla, Simona Chirinos m.fl.
Distributør: Another World Entertainment[/tab][/tabgroup]
https://filmskribenten.dk/wp-content/uploads/2016/08/the-house-at-the-end-of-time-dvd-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-08-01 06:58:032016-08-01 10:46:31Der er creepy stemning og grumt gys i Te House at te End of Time
KIDNAPPED: Et ondt, intenst og brutalt hjemmerøveri
23. juli 2016/i Blu-ray/DVD, Dvd-anbefaling, Filmanbefaling /af Bjarke Friis Kristensen
Filmanbefaling: Der er noget grundlæggende ubehageligt ved film, hvor folk bliver terroriseret i deres hjem. Hvor de ellers trykke rammer for ens liv pludselig forvandles til et voldeligt og uforudsigeligt mareridt. Jeg er af samme grund også vild med home invasion-film – eksempelvis den spanske Kidnapped, som jeg just har genset.
Her bliver man som publikum indlagt til et brutalt hjemmerøveri, der løber helt af sporet. Hvilket betyder vold og vildt meget ubehag for den stakkels familie i Madrid, som her invaderes af en gruppe maskeklædte mænd.
Volden tager dog først for alvor til hen imod slutningen, hvor filmen så også bliver herligt brutal. For selvom Kidnapped – eller Secuestrados, som er originaltitlen – ikke er nær så interessant og helt så ubehagelig som eksempelvis Funny Games eller blodig og poetisk som den franske À l’intérieur, er her tale om en solid og veleksekveret home invasion-film.
Den får i hvert fald min anbefaling som en ondsindet og veliscenesat familietragedie, der kommer godt i mål. Blandt andet takket være volden, men også fine præstationer fra den hårdtprøvede familie og gerningsmændene. Nå ja, fik jeg nævnt, at her også leveres lidt effektiv on-screen gore. Det er jo aldrig ikke en god ting.
Kidnapped er udgivet på dvd, men indeholder desværre kun trailer og slidehow som ekstramateriale. Den kan desuden streames hos Blockbuster.dk her eller købes fysisk her.
– Besøg Filmskribenten på Facebook her.
[tabgroup][tab title=” Kidnapped | Filmanbefaling”]
Originaltitel: Secuestrados, Spanien, 2011
Instruktion: Miguel Ángel Vivas
Medvirkende: Fernando Cayo, Manuela Vellés, Ana Wagener m.fl.
Distributør: Another World Entertainment[/tab][/tabgroup]
https://filmskribenten.dk/wp-content/uploads/2016/07/Kidnapped-Secuestrados-dvd-anmeldelse-thumb-02.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-07-23 07:38:402016-07-23 07:39:11KIDNAPPED: Et ondt, intenst og brutalt hjemmerøveri
SPIDER BABY: Midnats(u)hygge med morderiske søskende
15. juli 2016/i Blu-ray/DVD, Filmanbefaling /af Bjarke Friis Kristensen
Filmanbefaling: Det er ikke en helt almindelig søskendeflok, der bor i det store afsidesliggende hus, som rejser sig som en spøgelsesborg i Jack Hills sorthumoristiske horror-komedie Spider Baby fra 1968. Der er dog ikke spøgelser i huset, men et par tilsyneladende søde unge søstre og deres bror.
De lider af en sjælden sygdom, som gør, at de degenerer mentalt og bliver mere og mere dyriske med alderen. De er altså langt fra så uskyldige, som de ser ud og har da også for vane at slå ubudne gæster ihjel. Gisp! Ledt an af Virginia med en stor køkkenkniv i hver hånd, når hun leger ”edderkop”.
Det lyder måske voldsomt, men det er det ikke. Her er det snarere en skøn og uskyldig midnatshyggestemning, der hersker, når filmen folder sig creepy-muntert ud med mord, edderkoppe-kannibalisme og familiehemmeligheder.
På rollelisten finder man blandt andre Lon Chaney Jr., der har legendariske roller som Te Wolfman, Te Mummy og Dracula på CV’et. Han indtager her en mindre frygtindgydende rolle som privatchaufføren Bruno, der forsøger at passe på søskendeflokken og holde udefrakommende både i live og væk fra ungerne.
Det er dog de tre børn, der stjæler filmen. Her med exploitation-stjernen Sid Haig som den abelignende bror samt ikke mindst de både nuttede, sjove og halvt uhyggelige Jill Banner og Beverly Washburn. De har ganske vist ikke nået samme primale stadie som deres bror, men har heller ikke helt styr på rigtigt og forkert.
Det hele begynder da også for alvor at vakle for Bruno i forsøget på at holde styr på ungerne, da øvrige familiemedlemmer tropper op for at få del i familiens formue. Således er et skønt miks af outrere karakterer nu samlet i huset, hvor bizarre optrin og de morderiske eskapader tager til.
Blandt andet får man et skønt middagsselskab med en ret så ækel menu med blandt andre Quinn Redeker som en overflink onkel til bords samt en glat advokat i skikkelse af Karl Schanzer og en yndig Mary Mitchel som skrækfilmsfan. Så tænd et par stearinlys og sæt filmen på en sen nattetime.
– Besøg Filmskribenten på Facebook her.
Ekstramateriale, billede og lyd
Spider Baby er udgivet på dvd og står med et flot og kontrastsikkert billede, mens lydsporet spiller fint og klart. Desuden indeholder udgivelsen spændende ekstramateriale. Et kommentatorspor med instruktør Jack Hill og Sid Haig samt en virkeligt fin dokumentar om filmens tilblivelse (32 min.).
Man finder videre en alternativ åbningssekvens, hvor filmens titel er Cannibal Orgy samt featuretter om filmens musik af Ronald Stein (11 min.), et genbeøg i filmens gotiske hus samt trailer og et billedgalleri.
[tabgroup][tab title=”Spider Baby | filmanbefaling”]
Originaltitel: Spider Baby or, Te Maddest Story Ever Told, USA, 1968
Medvirkende: Jill Banner, Beverly Washburn, Sid Haig, Lon Chaney Jr., Carol Ohmart, Quinn K. Redeker m.fl.
Distributør: Another World Entertainment[/tab][/tabgroup]
https://filmskribenten.dk/wp-content/uploads/2016/07/Spider-Baby-dvd-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-07-15 03:55:122016-07-19 16:17:20SPIDER BABY: Midnats(u)hygge med morderiske søskende
SAUNA: Mareridtet venter i vildmarken (og i en sauna) for en flok mænd på afveje anno 1595
11. juli 2016/i Blu-ray/DVD, Filmanbefaling /af Bjarke Friis Kristensen
Filmanbefaling: Stemningen er tung, ond og eery hele vejen i den finske vildmarks-horrorfilm Sauna, der tager sit sagesløse publikum med tilbage til et trøstesløst, gråt og vådt 1595. En voldsom og blodig krig mellem Rusland og Sverige er slut, men mareridtet er endnu ikke overstået.
Vi kommer nemlig her ud i den nådesløse vildmark, hvor to kommissioner fra begge sider af krigen er taget ud for at optegne grænsen mellem de to lande. Den ene kommissionen dukkede dog aldrig op. Ja, noget er helt galt derude i vildmarken, hvor blodsporet ender blindt og mørket tager over.
Derimod møder vi filmens to hovedroller, de hårdtprøvede brødre Eerik og Knut – spillet med mut mandsmod af Ville Virtanen og Tommi Eronen. Den ene akademisk rationel, den anden martret og paranoiaramt. De forsøger at holde sammen på sig selv, deres opgave og folkene omkring dem.
Krigen har nemlig sat hårde ar i deres sind, mens de bevæger sig modløst gennem landskabet for at fuldende deres opgave. Det går selv sagt ikke efter planen, for snart slår virkeligheden knuder og vrider mareridtet frem fra mørket.
Brødrene og de øvrige mænd prøves hårdt af den menneskefjendske vildmark, der gemmer på skræmmende hemmeligheder. Ja, Sauna er som et levendegjort mareridt sat i den brutale krigs efterdønninger, hvor gruen omhyggeligt tager til i lavmælt styrke efterhånden, som fortællingen skrider frem.
Her skvulper traumer, plaget samvittighed og et sparsomt håb rundt blandt de to brødre, mens trætoppenes nærmest uendelige toppe sender lange skygger klaustrofobisk ned over mændene og mig.
Den finske film farer med andre ord hverken hidsigt frem eller kaster billige jump scares i hovedet på sit publikum. Nej, her er gruen underspillet, indadvendt og tilbagelænet, mens fortællingen roligt ruller sig ud og lader sine nuancer åbenbare sig i beherskede doseringer. Den får en klar anbefaling af mig.
Sauna er udgivet på dvd og indeholder en 15 minutter lang making of samt slettede scener (4 min.), spas fra settet (3 min.) og trailers.
– Besøg Filmskribenten på Facebook her.
[tabgroup][tab title=” Sauna | filmanbefaling”]
Originaltitel: Sauna, Finland, 2008
Medvirkende: Ville Virtanen, Tommi Eronen, Viktor Klimenko m.fl.
Distributør: Another World Entertainment[/tab][/tabgroup]
https://filmskribenten.dk/wp-content/uploads/2016/07/Sauna-dvd-anmeldelse-thumb-03.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-07-11 07:42:442016-07-11 11:46:04SAUNA: Mareridtet venter i vildmarken (og i en sauna) for en flok mænd på afveje anno 1595
GALAXINA: Fjollet rumeventyr med gummimonstre, laserpistoler og en kvindelig robot
8. juli 2016/i Blu-ray/DVD, Filmanbefaling /af Bjarke Friis Kristensen
Filmanbefaling: Har du fået nok af Star Wars, Star Trek og Kubricks Rumrejsen 2001, men ikke nok af rumeventyr? Så er den uhøjtidelige og smålumre science fiction-komedie Galaxina fra 1980 muligvis det, du leder efter.
Her får du nemlig et rumeventyr uden egentlig retning og mening, men en masse fjollede optrin og referencer til ovennævnte rumklassikere. Og bare lige så du får en idé om humoren, er der lystige ordspil som ”Ur-anus”, mens kaptajnen på filmens rumskib hedder ”Butt” til efternavn.
Godt nok er Galaxina – komedie-etiketten til trods – ikke vildt sjov, men til gengæld charmerende i al sin naive, fjollede og gummimonstre-fyldte vælde. Og nej, det er som du nok har luret ikke just en spændende historie, som bærer eskapaderne gennem både dødvande og flere fornøjelige scener.
Her er der snarere tale om fraværet af en historie, mens det er karakterer og det kulørte univers, der berettiger filmen. Man kommer her om bord på politirumskibet Infinity, der svæver gennem rummet på vej hjem efter en lang mission, da de bliver sendt på en ny (farefuld) mission.
De skal finde den mystiske Blå Stjerne (uha uha), som giver magt over universet. Denne mission er dog mest af alt en undskyldning for at præsentere publikum for en række bizarre optrin som alt fra et alien-bordel til en western-rumby og en bikerbande, der tilbeder Harley Davidson som en gud.
I front på rumskibet finder man Stephen Macht som Sergent Thor, der naturligvis træner med en cigar i flaben og en øl i hånden samt Avery Schreiber som kaptajn Cornelius Butt, hvis primære opgave synes at være at fortælle dårlige jokes og se fjollet ud.
Men hvor bliver filmens stjerne Dorothy Stratten af, spørger du? Altså den kvindelige robot og titelrolleindehaver Galaxina! Jo, hun har en underligt perifer rolle i det muntre rumeventyr, men kommer dog mere på banen, som filmen skrider frem, mens hun udvikler følelser og får en forelsket Sergent Thor på nakken. Men nej, menneske kontra robot-tematikken bliver (naturligvis) aldrig tung.
Selvom Galaxina ikke er en vellykket komedie, var jeg ganske godt underholdt af de retningsløse og rolige rumstrabadser, hvor det blandt andet også var sjovt at spotte referencerne. Alt fra filmens introtekst-crawl og en cantina-lignende scene med inspiration fra Star Wars, videre til et rummonster som det i Alien og en Mr. Spot, der minder om Star Treks Spock.
– Besøg Filmskribenten på Facebook her.
Galaxina er udgivet på dvd, men indeholder desværre kun trailers og slidehow som ekstramateriale.
[tabgroup][tab title=”Galaxina | filmanbefaling”]
Originaltitel: Galaxina, USA, 1980
Medvirkende: Stephen Macht, Avery Schreiber, J.D. Hinton, Dorothy Stratten m.fl.
Distributør: Another World Entertainment[/tab][/tabgroup]
https://filmskribenten.dk/wp-content/uploads/2016/07/Galaxina-dvd-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-07-08 06:25:342016-07-08 06:25:34GALAXINA: Fjollet rumeventyr med gummimonstre, laserpistoler og en kvindelig robot
WITHOUT WARNING: Flyvende vagina-frisbee-monstre med tænder i dejligt billig ruminvasion
7. juli 2016/i Blu-ray/DVD, Filmanbefaling /af Bjarke Friis Kristensen
Filmanbefaling: Ja, overskriften beskriver vel i grunden ganske udmærket, hvad vi her har med at gøre. En kulørt alien-invasionsfilm lavet for en 20’er og en sæk kartofler. Greydon Clarks dejligt naive Without Warning fra 1980 – med den skønne danske titel Jagtområde Jorden – bør fordøjes tilpas tilbagelænet.
Godt nok gælder det intet mindre end Jordens skæbne, men alligevel er der en charmerende rolig vibe over filmen dens ellers ganske potente scener til trods. Jeg mener, den ene sagesløse person efter den anden angribes af flyvende vagina-frisbee-monstre med tænder. Gisp!
Ja, Jorden er under angreb fra rummet! Disse rummonstre er dog ikke personstore krabater, som det fine exploitation-lystige dvd-cover ellers signalerer. Her ser man nemlig et par af dem i menneskestore størrelser flyvende efter en blondine med brystpartiet skudt godt frem.
De er derimod ikke meget større end en halvt vellykket pandekage – og så kan man desuden se fiskesnøren, der får dem til at flyve gennem luften. Herligt. Nej, de er ikke just de mest skræmmende filmmonstre, jeg har set. De er derimod ækle, slimode og ganske grumme, når de sådan suger sig fast på deres ofre og skyder deres lange tænker ind i kødet og suger løs, så blodet flyder.
Desuden finder man selveste Martin Landau og Jack Palance som henholdsvis paranoiaramt eks-soldat og handlekraftig jæger, der forsøger at overleve og dræbe de fæle rumvæsner. Mens også karakterskuespilleren Cameron Mitchell dukker op i en kort machorolle.
De unge campister på flugt er derimod hurtigere glemt – blandt andet en meget ung David Caruso. Lad os kalde dem smuk kanonføde. De udfylder således fint deres pladser, mens man også møder en pjusket Neville Brand, en smugrygende spejderleder og en brovnten kromutter.
Skønne bikarakterer, der sammen med Landau og Palance samt slimede mord, frisbee-monstre og en skønt über-alien er med til at gøre Without Warning til den dejligt dovne og naive lowbudget invasionsgyser, den er. Aldrig uhyggelig, men tilbagelænet 80’er-snask, som jeg kun kan anbefale til andre fans af genren.
Without Warning er udgivet på dvd, men indeholder desværre kun trailer og slidehow som ekstramateriale. Den kan desuden også streames hos Blockbuster.dk.
[tabgroup][tab title=”Without Warning | filmanbefaling”]
Originaltitel: Without Warning, USA, 1980
Medvirkende: Jack Palance, Martin Landau, David Caruso, Tarah Nutter, Christopher S. Nelson, Cameron Mitchell, Neville Brand, Ralph Meeker, Larry Storch Beth, Kevin Peter Hall m.fl.
Spilletid: 1 time 29 min.
Distributør: Another World Entertainment[/tab][/tabgroup]
https://filmskribenten.dk/wp-content/uploads/2016/07/without-warning-dvd-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-07-07 07:42:452016-07-07 07:42:45WITHOUT WARNING: Flyvende vagina-frisbee-monstre med tænder i dejligt billig ruminvasion
STARRY EYES: En skuespillerindes grumme vej mod stjernerne
3. juli 2016/i Anmeldelser /af Bjarke Friis Kristensen
Dvd-minianmeldelse: Hvor langt vil du gå for at få dine drømme opfyldt? Sikkert ikke lige så langt som skuespillerinden Sarah i Starry Eyes. Selvom jeg nu vil mene, at mange kan lære meget af hendes selvopofrelse, når det kommer til at få drømme til at blive til virkelighed.
Den både brutale, ækle og smukke Starry Eyes leverer med andre ord i sit udgangspunkt en velkendt historie. Den om en ung kvinde i Hollywood med et lortejob om dagen, mens stjernedrømmen som skuespillerinde jagtes i den øvrige vågne tid. Du ved, den ene fejlslagne audition efter den anden.
Men bare rolig, Starry Eyes er ikke som de andre. Den byder nemlig bestemt på overraskelser efterhånden som fortællingen bevæger sig ind i det menneskelige mørke hos Sarah og branchens dystre bagside åbenbarer sig. For én audition udvikler sig til et mareridt for Sarah…
Jeg vil ikke komme mere konkret ind på, hvad disse overraskelser indebærer – eller hvad historien i øvrigt byder på. For den både groteske, gruopvækkende og forrygende rejse skal du selv have lov til at tage sammen med Sarah.
Hun spilles af Alexandra Essoe, der med nærvær og kompleksitet er både skrøbelig og stærk, i kontrol og helt ude at skide. Hun bærer fornemt filmen – også når fortællingens flow af og til bliver lidt ujævn.
En ting er dog historien, noget andet er filmsproget, der på opfindsomme måder blandt andet bakker Sarahs narrative subjektivitet elegant op. Eksempelvis gennem en forvridning af lydsiden, mens overraskende klip ligeledes er med til at bringe mig ind i hovedet på hende og filmens tiltagende vanvid.
Jeg fristes lidt til at kalde filmen for et art missing link mellem Black Swan og Te Neon Demon. Uanset hvad, så udgør de tre film i hvert fald en oplagt filmtriatlon. Så tag dig ikke af filmens cheesy cover, men kast dig over Starry Eyes. Den får min klare anbefaling.
Filmen Starry Eyes får 4 ud af 6 stjerner:
Filmen står flot på dvd med fin farvegengivelse og udmærket skarphed, mens lydsiden spiller problemfrit og klart. Ekstramaterialet er desværre ikke så interessant. Her får man et par af Alexandra Essoes auditions (13 min.), slettede scener (11 min.), et slideshow (1 min.) samt et kig på tilblivelsen af filmens lækre synth-fyldte score af Jonathan Snipes’ (3 min.)
– Besøg Filmskribenten på Facebook her.
[tabgroup][tab title=”Starry Eyes | dvd-minianmeldelse”]
Originaltitel: Starry Eyes, USA, 2014
Instruktion: Kevin Kölsch og Dennis Widmyer
Medvirkende: Alexandra Essoe, Amanda Fuller, Noah Segan m.fl.
Distributør: Another World Entertainment[/tab][/tabgroup]
https://filmskribenten.dk/wp-content/uploads/2016/07/Starry-Eyes-blu-ray-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-07-03 09:16:082016-07-03 09:37:36STARRY EYES: En skuespillerindes grumme vej mod stjernerne
WHAT WE DO IN TE SHADOWS: Du skal se den her charmerende og vittige vampyr-mockumentar
2. juli 2016/i Anmeldelser, Blu-ray/DVD /af Bjarke Friis Kristensen
Blu-ray-anbefaling: Jeg så vampyr-mockumentar-komedien What We Do in te Shadows første gang på genrefilmfestivalen Blodig Weekend i 2014. Det var en forrygende og sjov film at se i en fyldt biograf. En sand crowd pleaser. Jeg var derfor spændt på, om den kunne bære et gensyn på Blu-ray.
Jeg kan allerede nu afsløre, at det kan den. For også anden gang er den både sjov, charmerende og får min klare anbefaling – sine ujævnheder til trods.
I filmen følger et dokumentarhold livet i et vampyrbofællesskab i New Zealand (!). Det giver dog sig selv, at det ikke just er et problemfrit bofællesskab, når en så umage flok af sultne og karismatiske vampyrer er samlet under samme tag.
Her møder man den lidt for selvsikre Deacon (Jonathan Brugh) til den overhøflige Viago (Taika Waititi) og den yderst dameglade Vladislav (Jemaine Clement). Det er desuden de to sidstnævnte, Waititi og Clement, der har skrevet og instrueret filmen.
De er alle sjove at følge, da de på hver deres måde er elskelige og charmerende, men også dybt groteske karakterer. Det gælder ikke mindst den Nosferatu-inspirerede gnavpot Petyr, der bor i kælderen. Han er desuden den mest skræmmende af flokken. Altså ikke særlig meget.
Filmen er godt nok ikke altid lige komisk vellykket og gentager også af og til sine gags en smule. Men pyt, for vampyrerne er godt og morsomt selskab – både når de skal klare hverdagssysler som opvask eller går i byen. De spilles desuden alle veloplagt, naturligt og vittigt med en god intern dynamik.
Historien er groft sagt mindre vigtig. Det er karakterne og enkeltscenerne, der bærer filmen. Her er ganske enkelt tale om en herligt bizar, sort humoristisk og blodig komedie, der emmer af kærlighed til genren. For selvom filmen er både fjollet og uhøjtidelig, er det aldrig med ironisk distance.
Jeg mærker, at folkene bag er vilde med genren af et oprigtigt og blodigt hjerte. Desuden fungerer det dokumentariske greb godt med filmens løsslupne og uformelle tone, der både gennemsyrer humoren og de medvirkendes omgang med filmholdet og hinanden.
For på trods af det efterhånden gennembrugte dokumentargreb, føles det her friskt. Blandt andet i samspillet mellem filmholdet og vampyrerne. Så selvom energien sine steder løber en smule ud og finalen kunne være stærkere, ændrer det ikke på, at det er et sjovt vampyr-slæng at hænge ud med.
Filmen What We Do in te Shadows får 4 ud af 6 stjerner:
Filmen gør sig desuden godt på Blu-ray med et klart, veldefineret og farvemættet billede, mens lydsporet fint understøtter dokumentarformen. Desværre begrænser ekstramaterialet sig til et slideshow og trailers.
– Besøg Filmskribenten på Facebook her.
[tabgroup][tab title=”What We Do in te Shadows | Blu-ray-anmeldelse”]
Originaltitel: What We Do in te Shadows, New Zealand, 2014
Instruktion: Jemaine Clement, Taika Waititi
Medvirkende: Jemaine Clement, Taika Waititi, Jonathan Brugh m.fl.
Distributør: Another World Entertainment[/tab][/tabgroup]
https://filmskribenten.dk/wp-content/uploads/2016/07/what-we-do-in-the-shadows-blu-ray-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-07-02 09:17:242016-07-02 09:33:13WHAT WE DO IN TE SHADOWS: Du skal se den her charmerende og vittige vampyr-mockumentar
Side 1 af 41234
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme